**Sonet de Februarie**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sonet de Februarie

La adierea vântului uşor dinspre apus

Se scurge încet, topindu-se-n ogradă

Pe nesimţite, mantia-i albă de zăpadă

Ce a-nvelit-o, ca un dar ceresc de sus.

Albinele, se pregătesc de promenadă

Şi în zbor îşi fixează calea de parcurs

Spre florile din pajişti şi livezi, de dus,

În zilele, ce-or fi senine-n vreme caldă.

Simţi în aer, un suflu nou de bucurie

A tot ceea ce-a fost ţinut în dormitare

Pân’ soarele, va da startul de plecare,

Naturii, să-şi înceapă iar cu măiestrie

Dezvoltarea armonioasă a reînvierii,

Dând semnalul cel dorit al primăverii.

Flavius Laurian Duverna

21 februarie 2019